***Κείμενο 4* Τσεπέλοβο: Ένα αρχοντικό χωριό στο Ζαγόρι παραδομένο στην ανεπιτήδευτη ομορφιά της Τύμφης**

Πολυπληθές, παραδοσιακό και πανέμορφο, το Τσεπέλοβο δεσπόζει μέσα στην άγρια βουνίσια φύση της Τύμφης, εξελισσόμενο σε φθινοπωρινό και χειμερινό προορισμό.

Παλιό διοικητικό κέντρο για το Ζαγόρι, είναι τόπος που δεν χρειάζεται ιδιαίτερες συστάσεις: παραμένει το πολυπληθέστερο χωριό της ευρύτερης περιοχής, μα κι ένα από τα πιο αναπτυγμένα από τουριστικής άποψης. Κάτι που βοηθάει πολύ στην όλο και μεγαλύτερη ανάδειξή του σε φθινοπωρινό και χειμερινό προορισμό, ιδανικό για τους λάτρεις των ψηλών βουνών.

Ο λόγος για το Τσεπέλοβο, το οποίο εξακολουθεί να δεσπόζει στο Ζαγόρι, παρά το γεγονός ότι είναι το πιο απομακρυσμένο ανάμεσα στα φημισμένα Ζαγοροχώρια, απέχοντας 51 χιλιόμετρα από τα Ιωάννινα (υπολογίστε περίπου 1 ώρα με το αυτοκίνητο, για να φτάσετε εδώ). Χτισμένο στο επιβλητικό υψόμετρο των 1.080 μέτρων, στις πλαγιές της Καζάρμας (κορυφή της Τύμφης), αριθμεί 303 μόνιμους κατοίκους σύμφωνα με την απογραφή του 2011 κι έχει επισήμως χαρακτηριστεί ως παραδοσιακός οικισμός, φιλοξενώντας πολλά κτήρια που έχουν κριθεί διατηρητέα.

Εικόνα που περιέχει εξωτερικός χώρος/ύπαιθρος, παράθυρο, γλάστρα, φυτό εσωτερικού χώρου

Περιγραφή που δημιουργήθηκε αυτόματαΈνα ιστορικό χωριό, με κάμποσα αξιοθέατα: Το παρελθόν εξακολουθεί να καθρεφτίζεται στα κυριότερα αξιοθέατα του χωριού, όπως λ.χ. στα πετρόχτιστα, καλοδιατηρημένα αρχοντικά (όπως το Αρχοντικό Ιωαννίδη του 1876 που λειτουργεί ως μουσείο) ή στην εκκλησία του Αγίου Νικολάου (χτίστηκε κατά την ακμή του 18ου αιώνα και εξακολουθεί να διαθέτει θαυμαστές αγιογραφίες, φιλοτεχνημένες το 1786 από δεξιοτέχνες ζωγράφους προερχόμενους από το γειτονικό Καπέσοβο).

Αρκετές επιλογές υπάρχουν βέβαια και για φαγητό, με τη «Μικρή Άρκτο» να είναι το εστιατόριο που ξεχωρίζει ευρισκόμενη κάτω από τον μεγάλο πλάτανο της κεντρικής πλατείας, ο οποίος αποτελεί κάτι σαν σήμα κατατεθέν του Τσεπέλοβου.

Έκταση κειμένου: 246 λέξεις

Πηγή: <https://www.travel.gr/nature/tsepelovo-ena-archontiko-chorio-sto-zag/>

(απόσπασμα)

Ημερομηνία λήψης αρχείου: 26/09/2023

[H «Μικρή Άρκτος», Τσεπέλοβο](https://www.travel.gr/nature/tsepelovo-ena-archontiko-chorio-sto-zag/attachment/tsepelovo_05/)

Εικόνα που περιέχει εξωτερικός χώρος/ύπαιθρος, σύννεφο, τοπίο, ουρανός

Περιγραφή που δημιουργήθηκε αυτόματα***Κείμενο 4* Τσεπέλοβο: Ένα αρχοντικό χωριό στο Ζαγόρι παραδομένο στην ανεπιτήδευτη ομορφιά της Τύμφης**

1. **Προαναγνωστικό στάδιο**

* Αφού αναγραφεί ο τίτλος στον πίνακα*: πρόβλεψη πέντε (5) λέξεων σχετικών με τον τίτλο που ενδεχομένως εμπεριέχονται στο κείμενο. (ακολούθως καταγράφονται οι λέξεις στον πίνακα)*
* *Διατύπωση υποθέσεων που αφορούν τους αποδέκτες του κειμένου και τα χαρακτηριστικά τους με βάση την πηγή\*.* [***\**<https://www.travel.gr/nature/tsepelovo-ena-archontiko-chorio-sto-zag/> (ταξιδιωτικός οδηγός)]**
* *Αφού παρατηρήσουν τις εικόνες και τα εξωκειμενικά στοιχεία (π.χ. πηγή): προσδιορισμός κειμενικού είδους στο οποίο θα μπορούσε να ενταχθεί το συγκεκριμένο κείμενο και ο σκοπός που εξυπηρετεί.*
* *Το κείμενο είναι μονοτροπικό ή πολυτροπικό; Να αιτιολογηθεί η απάντηση σε συνδυασμό με τις πληροφορίες που έχουν αντλήσει από τις προηγούμενες ερωτήσεις.*

***Κείμενο 4* Τσεπέλοβο: Ένα αρχοντικό χωριό στο Ζαγόρι παραδομένο στην ανεπιτήδευτη ομορφιά της Τύμφης**

1. **Αναγνωστικό στάδιο**

1. Αφού διαβάσετε το κείμενο να εντοπίσετε 3-5 χαρακτηριστικά του χωριού και να αναφέρετε ποιον *κειμενικό τύπο* αξιοποιεί ο συγγραφέας για να επιτευχθεί ο σκοπός του.

Εικόνα που περιέχει εξωτερικός χώρος/ύπαιθρος, έπιπλα, γλάστρα, παράθυρο

Περιγραφή που δημιουργήθηκε αυτόματα2. Ποια σημεία του κειμένου, κατά τη γνώμη σας, είναι πιο αποτελεσματικά, *ώστε να πείσουν τον αναγνώστη να επιλέξει το Τσεπέλοβο για τις διακοπές του*;

3. ι)Να αναγνωρίσετε δύο (2) μέρη του λόγου που κυριαρχούν στο κείμενο. ιι) Να αναφέρετε κατά πόσον αυτά (τα δύο μέρη του λόγου) εξυπηρετούν τον *κειμενικό τύπο της Περιγραφής*.

Η κεντρική πλατεία του χωριού

Πηγή: [Photo: Wikipedia Creative Commons](https://www.travel.gr/nature/tsepelovo-ena-archontiko-chorio-sto-zag/attachment/tsepelovo_01/)

***Κείμενο 4* Τσεπέλοβο: Ένα αρχοντικό χωριό στο Ζαγόρι παραδομένο στην ανεπιτήδευτη ομορφιά της Τύμφης**

**ΙΙΙ. Μεταναγνωστικό στάδιο**

**Γ.**

1. Τι άλλο θα θέλατε να μάθετε προτού επισκεφθείτε το Τσεπέλοβο; Συμπληρώστε τον ταξιδιωτικό οδηγό (σε ένα κείμενο 100 λέξεων περίπου) προσθέτοντας δύο (2) δικές σας παραγράφους! /Να επαναδιατυπώσετε την ερώτηση Β2\*] – περιεχομένου, ώστε να γίνει ερώτηση (και) κριτικής σκέψης.

2. ι) Είναι πλήρης (και περιεκτικός) ο τουριστικός οδηγός για έναν επισκέπτη που θέλει να επισκεφθεί το Τσεπέλοβο; Να τεκμηριώσετε την απάντησή σας με στοιχεία που υπάρχουν στο κείμενο.

ιι) *Στην αντίθετη περίπτωση*: Περιλαμβάνει όλες τις πληροφορίες που αναμένατε να διαβάσετε για το Τσεπέλοβο; Να τεκμηριώσετε την απάντησή σας αναφέροντας στοιχεία που λείπουν/θα έπρεπε να αναφέρονται στο συγκεκριμένο κείμενο.

ιιι) *Να αξιολογήσετε το κείμενο ως προς την αποτελεσματικότητά του*: Έχει επιτευχθεί, κατά τη γνώμη σας, ο σκοπός του συντάκτη του κειμένου/ Θα πηγαίνατε, τελικά, να επιστεφθείτε και οι ίδιοι αυτό το χωριό;

3. Να χρησιμοποιήσετε δύο (2) χαρακτηριστικά του κειμενικού τύπου της Περιγραφής, για να συνθέσετε μια μικρή παράγραφο με ένα χωριό που επισκεφθήκατε στις διακοπές σας.

*Η πρώτη παράγραφος ψάχνει ...τα δομικά μέρη της! Θα τη βοηθήσετε;*


* Να εντοπίσετε μία παράγραφο στην οποία ο/η αρθρογράφος «υπόσχεται» πληροφορίες,

οι οποίες στη συνέχεια (της παραγράφου) δεν παρουσιάζονται/ αναπτύσσονται.

* Η πρώτη παράγραφος, κατά τη διάρκεια της αντιγραφής της, έχασε δύο δομικά μέρη και της έχει μείνει μόνο ένα! Θα τη βοηθήσετε να τα ξαναβρεί;

***!*** Σε ποιο από τα δομικά μέρη της παραγράφου ανήκει η συγκεκριμένη πρόταση; Ποια δομικά στοιχεία της παραγράφου «απουσιάζουν»;

***!*** Να αντιγράψετε στο τετράδιό σας την πρόταση της πρώτης παραγράφου (θεματική πρόταση). Στη συνέχεια, να προσθέσετε δικές σας λεπτομέρειες\* και στο τέλος μια δική σας κατακλείδα, έτσι ώστε να αποκτήσει τα δομικά μέρη που έχει χάσει η παράγραφος\*.

***\* Για την ανάπτυξη των λεπτομερειών θα σας βοηθήσουν οι πιο κάτω πληροφορίες:***

χειμερινές αποχρώσεις του δάσους στις πλαγιές της Πίνδου/ πέτρινα σπίτια και γεφύρια/ επιβλητική θέα του φαραγγιού του Βίκου από το ομώνυμο χωριό/ επίσκεψη στις Δρακόλιμνες και ο μύθος γύρω από αυτές/ δραστηριότητες μέσα στη φύση (ράφτιγκ στον Βοϊδομάτη, ιππασία στα δάση του Πάπιγκου, κ.ά)

Μύρια Σταύρου, Φιλόλογος, Σύμβουλος Νεοελληνικής Γλώσσας

Γενική Επιμέλεια: Δρ Πόλα Χατζηνεοφύτου, ΠΛΕ, ΥΠΑΝ