**ΝΕΑ ΕΛΛΗΝΙΚΗ ΓΛΩΣΣΑ ΚΑΙ ΚΡΙΤΙΚΗ ΣΚΕΨΗ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Α΄ ΓΥΜΝΑΣΙΟΥ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ΘΕΜΑΤΙΚΗ ΕΝΟΤΗΤΑ: *Ταξίδι στον κόσμο της Φύσης***

**Μέθοδος Διδασκαλίας**

* Επικοινωνιακή - Κειμενοκεντρική - Διαλεκτική - Μαιευτική μέθοδος

Ήπια κατευθυνόμενος διάλογος

* Διαφοροποιημένη διδασκαλία

Στρατηγικές διαφοροποίησης: διαβαθμισμένες δραστηριότητες κριτικής σκέψης και δημιουργικής γραφής

«Στο περιεχόμενο των Δεικτών δίνεται έμφαση σε όλα τα είδη μάθησης: πληροφορίες με εγγενή ικανότητα να παράγουν νέα γνώση, γνωστικές και πρακτικές δεξιότητες, στρατηγικές και τρόπο σκέψης, στάσεις και αξίες. Σε αυτά περιλαμβάνονται οι οριζόντιες ικανότητες που καλλιεργούνται σε όλα τα μαθήματα, όπως η κριτική σκέψη, η μεταγνώση, οι δεξιότητες συνεργασίας και η καλλιέργεια της ελληνικής γλώσσας, καθώς και οι βασικές στάσεις και ικανότητες - κλειδιά που προτείνονται σε όλα τα ευρωπαϊκά συστήματα εκπαίδευσης, με ιδιαίτερη έμφαση στην ανάπτυξη υγιούς πολιτότητας σε μια σύγχρονη πολυπολιτισμική κοινωνία, την ευαισθητοποίηση κατά του ρατσισμού και της μισαλλοδοξίας, τον σεβασμό των ανθρωπίνων δικαιωμάτων, την προστασία του περιβάλλοντος και την αειφόρο ανάπτυξη».

[…] Σε αυτή την προσπάθεια ο ρόλος των εκπαιδευτικών είναι ουσιαστικός και αναβαθμισμένος, με ευρύ πεδίο άσκησης της παιδαγωγικής τους αυτονομίας. Ευέλικτες ευκαιρίες επιμόρφωσης στη σχολική μονάδα και στην τάξη και κίνητρα για συμμετοχή και αυτό- μόρφωση συστήνουν τους πυλώνες της επαγγελματικής ανάπτυξης των εκπαιδευτικών, των οποίων ο ρόλος καθίσταται καταλυτικός για την επιτυχία κάθε εκπαιδευτικού εγχειρήματος και ιδιαίτερα για την ποιότητα της σχολικής ζωής και την αποτελεσματικότητα της διδασκαλίας- μάθησης».

|  |  |
| --- | --- |
| **ΓΕΝΙΚΟΙ ΔΕΙΚΤΕΣ ΕΠΙΤΥΧΙΑΣ** | |
| **Α. ΚΑΤΑΝΟΗΣΗ ΠΡΟΦΟΡΙΚΟΥ ΚΑΙ ΓΡΑΠΤΟΥ ΛΟΓΟΥ** | |
| **Δείκτες Επιτυχίας Δείκτες Επάρκειας** | |
| **Οι μαθητές/-τριες:**  **Α. Κατανοούν προφορικά/γραπτά κείμενα Περιγραφής, σε ποικίλα κειμενικά είδη, στα οποία (συν)υπάρχουν και Αφήγηση/ Επιχειρηματολογία/ Οδηγίες:**  **Α.Ι. Κατανοούν το περιεχόμενο προφορικού/ γραπτού κειμένου, τοποθετώντας το στο επικοινωνιακό του πλαίσιο.**  **Α.Ι.1.α. Γνωρίζουν τις μορφές, τους κώδικες και τους τρόπους της προφορικής και γραπτής επικοινωνίας**  **Α.Ι.2. Ακροάζονται/διαβάζουν σιωπηρά ή μεγαλόφωνα, με ευχέρεια και εκφραστικότητα.**    **Α.Ι.4. (Ανα)γνωρίζουν τα βασικά χαρακτηριστικά των κειμενικών τύπων σε: κείμενα, στα οποία υπάρχει περιγραφή (προσώπων), τοπίων, αντικειμένων, καταστάσεων κ.ά.**  **Α.Ι.6. Εντοπίζουν το επικοινωνιακό και κοινωνιοπολιτισμικό πλαίσιο και επισημαίνουν πληροφορίες που έχουν σχέση με την ιστορικότητα του κειμένου.**  **Α.Ι.7. Εντοπίζουν πληροφορίες, τις οποίες αξιολογούν και προσλαμβάνουν το κεντρικό νόημα, εφαρμόζοντας και στρατηγικές κατανόησης κειμένου.**  **Α.Ι.8. Αξιοποιούν τα μη γλωσσικά στοιχεία, για να προσλάβουν το κεντρικό νόημα του κειμένου.**  **Α.Ι.9. Εξάγουν συμπεράσματα για το κεντρικό νόημα του κειμένου, με αναφορά στον σκοπό και το ύφος.**  **Α.Ι.10. Τοποθετούνται κριτικά με στόχο τη διαμόρφωση προσωπικής άποψης, σε σχέση με νοήματα που προβάλλονται ή υπονοούνται στο κείμενο.**  **Α.ΙΙ.1. Αναγνωρίζουν τη δομή του κειμένου, ανάλογα με το κειμενικό είδος**  **α. στην Περιγραφή**  **A.II.2. Αναγνωρίζουν και αξιολογούν τα εκφραστικά μέσα και άλλα γλωσσικά στοιχεία στην ανάδειξη του αντικειμένου της Περιγραφής.**  **Α.ΙΙ.4. (Ανα)γνωρίζουν και αξιολογούν τον τρόπο με τον οποίο συγκεκριμένα μορφοσυντακτικά φαινόμενα οικοδομούν νοήματα και διαμορφώνουν το ύφος της Περιγραφής**  **Α.ΙΙΙ. Αξιολογούν το προφορικό/γραπτό κείμενο και την αποτελεσματικότητα της ενσωματωμένης σ΄ αυτό Περιγραφής/ Αφήγησης/ Επιχειρηματολογίας/ Οδηγιών σε ποικίλα κειμενικά είδη**  **Β.α. Παράγουν προφορικά/ γραπτά Περιγραφικά κείμενα σε συγκεκριμένα κειμενικά είδη, στα οποία ενσωματώνουν και Επιχειρηματολογία/ Οδηγίες**  **Β.Ι.1. Εγγράφουν στο κατάλληλο για την επικοινωνιακή περίσταση κειμενικό είδος**  **Β.Ι.2. Επιλέγουν πληροφορίες που θα αναπτύξουν περισσότερο, λιγότερο ή θα παραλείψουν, ώστε να εξυπηρετηθεί ο σκοπός.** | **Α.Ι.1.3. Τρόποι επικοινωνίας: διαδικτυακή επικοινωνία, επικοινωνία με ΜΜΕ κ.ά.** Τοποθέτηση της συγκεκριμένης πτυχής του θέματος του κειμένου στην ευρύτερη θεματολογία που ανήκει  **Α.Ι.2.6. Λειτουργία σημείων στίξης**  **Α.Ι.2.8. Ανάγνωση πολυτροπικού/ασυνεχούς κειμένου**  **Α.Ι.2.9. Πιθανός σκοπός ακρόασης/ ανάγνωσης:** ενημέρωση, ψυχαγωγία, μόρφωση, αισθητική απόλαυση, κ.ά.  **Α.Ι.4.1. Βασικά χαρακτηριστικά των κειμενικών τύπων, ενδεικτικά:** Περιγραφή (υπό έμφαση)  - Είδος λόγου που συνδέεται με τον χώρο – το «είναι» της φυσικής/κοινωνικής πραγματικότητας  - Είδη: Υποκειμενική (κυρίως σε λογοτεχνικά) – Αντικειμενική (κυρίως σε πληροφοριακά, επιστημονικά κείμενα)  - Η επιλογή του υλικού εξαρτάται από την οπτική γωνία και τον σκοπό του ομιλητή /συντάκτη  **Α.Ι.6.2. Επικοινωνιακό πλαίσιο:**  • Παράγοντες επικοινωνίας: πομπός - δέκτης, μήνυμα, μέσο, επικοινωνιακή περίσταση, συνθήκες επικοινωνίας, πολιτισμικές σχέσεις  • Σχέση συνομιλητών/πομπού - δέκτη: - Άξονας ισοτιμίας - αλληλεγγύης: καθημερινή, άτυπη συνομιλία μεταξύ οικείων ή φίλων (αυθόρμητος λόγος) - Άξονας εξουσίας - ανοικειότητα συνομιλητών εξαιτίας κοινωνικής απόστασης: σοβαρή, τυπική συνομιλία (προσχεδιασμένος - τυπικός λόγος)  •Διάδραση πομπού - δέκτη  **Α.Ι.6.3. Ιστορικότητα του κειμένου** (εκεί και όπου ενδείκνυται): πληροφορίες για τον δημιουργό, το ευρύτερο ιστορικό, κοινωνικό, πολιτικό, πολιτιστικό πλαίσιο δημιουργίας του, πραγματολογικές αναφορές για τον χώρο και τον χρόνο στα οποία αναφέρεται το κείμενο  **Α.Ι.7.2**. Σημεία εστίασης στη διάκριση βασικών - δευτερευουσών πληροφοριών  Θεματικό λεξιλόγιο ή/και εξειδικευμένη ορολογία, λέξεις /φράσεις – κλειδιά  Δομικά στοιχεία παραγράφων, πλαγιότιτλοι  **Α.Ι.8.1.** Πολυτροπικότητα – οπτικοποίηση κειμένου, ενδεικτικά: εικόνες, φωτογραφίες, σχέδια, σχήματα, σημεία (bullets), για ενίσχυση της λειτουργικότητας του κειμένου  **Α.Ι.9.1.** Σκοπός: πληροφόρηση, ψυχαγωγία, προβληματισμός, εξυπηρέτηση πρακτικών αναγκών.  **Α.Ι.9.2.** Μέσα ανίχνευσης σκοπού: ο τίτλος, ο τόπος και ο χρόνος, το μέσο δημοσίευσης, η άποψη που υποστηρίζεται/ εκφράζεται, το λεξιλόγιο, η σύνταξη, το ύφος, τα εξωγλωσσικά και παραγλωσσικά στοιχεία, πιθανές ρητές δηλώσεις στο κείμενο  **Α.Ι.9.4.** Ύφος και κειμενικό είδος, σχέση επικοινωνούντων, θέμα, περίσταση επικοινωνίας.  **Α.Ι.9.7.** Έννοιες: ύφος, τυπικό, ουδέτερο, προθετικότητα κ.ά  **Α.Ι.10.3.** Οπτική γωνία – προθετικότητα ομιλητή/ συντάκτη  **Α.ΙΙ.1.2. Οργανωτικά πρότυπα – εξωτερικά δομικά στοιχεία κειμενικού τύπου Περιγραφής:**  Χωρική ακολουθία: περιγραφή στον πραγματικό χώρο, ακολουθεί την πορεία από το γενικό στο ειδικό, μέσα και έξω, από πάνω προς τα κάτω ή το αντίστροφο, με βάση ένα σταθερό σημείο περιγραφής ή από ένα λογικό σημείο προς ένα τέρμα  Λογική ακολουθία: περιγραφή στον συμβολικό χώρο, ακολουθεί πορεία από τα πρωτεύοντα στα δευτερεύοντα ή το αντίστροφο, από τα απλά στα σύνθετα ή το αντίστροφο  Χρονική ακολουθία: περιγραφή του ίδιου του αντικειμένου σε διαφορετικές περιόδους. Εστίαση στα χαρακτηριστικά του κάθε σημείου και απόδοση των απαραίτητων πληροφοριών (π.χ. διαστάσεις, χρώματα, τι απεικονίζει, τι συμβολίζει)  **Α.ΙΙ.2.1. Γλωσσικά στοιχεία κειμενικών τύπων:**  **α. Περιγραφή**  - Χρήση εξακολουθητικών χρόνων και του Ενεστώτα για την απόδοση της απουσίας του χρόνου και έμφαση στα μόνιμα χαρακτηριστικά των αντικειμένων  - Συνδυασμός αισθητηριακών ρημάτων με τον Ενεστώτα ως μέσου πραγμάτωσης της ζωντάνιας και έντασης  - Συχνή χρήση συνδετικών ρημάτων και του βοηθητικού έχω  - Γλωσσικά στοιχεία ανάλογα με το είδος της Περιγραφής: Υποκειμενική περιγραφή (χρήση ενεργητικής σύνταξης α΄ ρηματικού προσώπου, μεταφορική /ποιητική χρήση της γλώσσας, συχνή χρήση επιθέτων, έκφραση προσωπικών κρίσεων και συναισθημάτων, σκοπός η συγκίνηση, η πρόκληση συμπάθειας κ.ά.  Αντικειμενική περιγραφή: χρήση της παθητικής σύνταξης, του γ΄ ρηματικού προσώπου, κυριολεκτική χρήση της γλώσσας, συχνή χρήση επιθέτων, απουσία σχολίων /διατύπωση γνώμης / έκφρασης συναισθημάτων  **Α.ΙΙ.4.1. Μορφοσυντακτικά φαινόμενα που υποστηρίζουν τον κειμενικό τύπο της Περιγραφής:**  **ΕΠΙΘΕΤΑ**  Λειτουργία: απόδοση ποιότητας και ιδιότητας στα ουσιαστικά (σαφήνεια, ακρίβεια, κ.ά)  Αποκάλυψη οπτικής γωνίας, ένδειξη υποκειμενικής στάσης /πρόθεσης του ομιλητή /συντάκτη  **Α.ΙΙΙ.1.** **Κριτήρια αξιολόγησης:** η συνάφεια είδους Περιγραφής- κειμενικού είδους- σκοπού /πρόθεσης του ομιλητή /συντάκτη /επάρκεια περιεχομένου, συνάφεια σκοπού – ύφους - επικοινωνιακής περίστασης  **Β.Ι.1.1.** Κειμενικά είδη προφορικού /γραπτού λόγου, με συγκεκριμένες λειτουργίες που θα μπορούσαν να υποστηρίξουν τη συγκεκριμένη επικοινωνιακή ανάγκη: Ταξιδιωτικός οδηγός, οδηγίες παρασκευής φαγητού  **Β.Ι.2.3.** α. Προσυγγραφικό στάδιο: Σχεδιασμός, γέννηση ιδεών, οργάνωση  β. Συγγραφικό στάδιο: καραγραφή - ανάπτυξη  γ. Μετασυγγραφικό στάδιο: ό.π. Α.ΙΙΙ.1. Κριτήρια αξιολόγησης: η συνάφεια είδους Περιγραφής- κειμενικού είδους- σκοπού /πρόθεσης του ομιλητή /συντάκτη /επάρκεια περιεχομένου, συνάφεια σκοπού - ύφους- επικοινωνιακής περίστασης |
|  |  |

Μύρια Σταύρου, Φιλόλογος, Σύμβουλος Νεοελληνικής Γλώσσας

Γενική Επιμέλεια: Δρ Πόλα Χατζηνεοφύτου, ΠΛΕ, ΥΠΑΝ